Me tahame võita liigset intellektualismi kasvatuses intellektualismiga. Me jaatame ikka enese ja maailma olelust Descartes'e postulaadiga "Cogito ergo surn". Me vahel täiendame või asenda­me selle postulaadi W. Stern'i omaga "Ich werte, also bin ich". Ar­van, et need mõlemad intellektualistlikult olelust tõendavad  postu­laadid asendatakse kunagi sotsiaalselt suunatud kolmandaga: "Ma armastan, järelikult ma eksisteerin". Kodulugu täidab oma ülesande, kui ta ehitab ennast viimase postulaadi alusele ja kui ka avastab õpilasele tema oma kodukoha reaalsuse, ilu ja väärtuse, kui ta rajab kindla aluse kodumaisele põhimõttele õpetuses, kui eesti kooli lõpetanu võib tõemeelselt tunnistada: "Ma armastan oma kodumaad ja oma rahvast, järelikult ma eksisteerin kui täis­väärtuslik kodanik".